Bion Abderites
Vide etiam paginam discretivam: Bion. Bion Abderites Res apud Vicidata repertae: Nativitas: 430 a.C.n.; Abdera Obitus: 370 a.C.n.; Bion Abderites (Graece: Βίων ὁ Ἀβδηρίτης), ut memorat Diogenes Laërtius, fuit mathematicus Abderites Democritique sectator. Scripsit tam Ionice quam Attice, primusque dixit esse partes terrae ubi menses sex nox sit, menses sex dies. Vixisse creditur saeculo quarto a.C.n. Fuit idem fortasse ac Bion astrologus, quem scripsisse de ventis Strabo memorat.